17/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Procedemento de deslinde de lago

Vista a solicitude de petición de deslinde presentada por Endesa Generación S. A., co CIF A-82.434.697 de data 11/05/2015 para que por parte de esta entidade se proceda a efectuar o deslinde do lago resultante do enchido do oco da mina das Pontes e tendo en conta que: Con data 15/05/2015 o interesado presentou un informe no que manifesta que unha vez concluídas as actividades de recuperación do oco resultante da explotación mineira das Pontes e finalizado o enchido con auga do oco deste creouse un lago que, segundo a definición recollida na lexislación vixente en materia de augas, formaría parte do dominio público hidráulico. Para determinar a delimitación do dominio público hidráulico, así como as súas zonas de servidume e policía é necesario realizar o correspondente deslinde. O tramo a deslindar é o correspondente ao lago resultante do enchido do oco da mina das Pontes, situándose o aliviadoiro, existente, de saída das augas deste no punto definido polas coordenadas UTM aproximadas X=591.384; Y= 4.810.499 (ETRS89) As parcelas catastrais e bens afectadas polo dominio público hidráulico, así como polas súas zonas de proteccións serían: Referencia catastral Titular 15071A045000010000YZ Endesa Generación S. A. 15071A045000030000YH Endesa Generación S. A. 15071A045000050000YA Endesa Generación S. A. 15071A028010240000YF Endesa Generación S. A. 15071A045009960000YW Endesa Generación S. A. 2507001NJ9110S0001IO Endesa Generación S. A. 15071A045009950000YH Endesa Generación S. A. Estrada AC-861 Xunta de Galicia Autovía AG-64 Xunta de Galicia Rúa Blanco Amor Concello das Pontes Visto o anterior este servizo territorial propón o inicio dun expediente de deslinde, correspondente ó lago resultante do enchido do oco resultante da explotación da mina das Pontes, sendo a lonxitude total a deslindar de 18.560 metros. PRIMEIRO: normativa aplicable ao deslinde de dominio público hidráulico Lei 9/2010, do 4 de novembro de augas de Galicia, LAG Lei 33/2003, do 3 de novembro de Patrimonio das Administracións Públicas, LPAP Real decreto lexislativo 1/2001, do 20 de xullo polo que se aproba o Texto Refundido da Lei de Augas, TRLA Regulamento do Dominio Público Hidráulico, aprobado polo Real decreto lexislativo 1/2001, do 20 de xullo, aprobado polo Real decreto 849/4986, do 11 de abril, RDOH Regulamento Xeral da Lei 33/2003 de Patrimonio das Administracións Públicas, RPAP SEGUNDO: Xustificación do deslinde. A xustificación do inicio do presente procedemento de deslinde atopase regulada no art.50 de la LPAP, que dispón que as Administracións Públicas poderán deslindar os bens inmobles do seu patrimonio dos que pertencen a terceiros cando os limites entre estes sexan imprecisos ou existan indicios de usurpación. Una vez iniciado o procedemento administrativo de deslinde e mentres dura a súa tramitación, non poderá instarse procedemento xudicial con igual pretensión. Segundo o artigo 2 do TRLA, considerase Dominio Público Hidráulico; as augas continentais tanto as da superficie como as subterráneas renovables con independencia do seu tempo de renovación, os leitos de correntes naturais, continuas ou descontinuas, os leitos dos lagos e lagoas e dos embalses superficiais en leitos públicos, os acuíferos, a efectos dos actos de disposición ou afección dos recursos hidráulicos, e as augas procedentes da desalación do mar. TERCEIRO. Incoación e procedemento O prazo para resolver la aprobación do deslinde e notificar a dita resolución será dun ano previsto na disposición adicional sexta do TRLA. A súa incoación será sempre de oficio segundo o previsto no artigo 241 do Regulamento do Dominio Público Hidráulico A competencia para tramitar este procedemento tendo en conta o disposto no artigo 19 do Estatuto da Entidade Pública Empresarial de Augas de Galicia aprobado polo Decreto 32/2012 do 12 de xaneiro, corresponde á Área de Xestión do Dominio Público Hidráulico. Con data 28/07/2015 esta Área acordou que este procedemento se tramitase ata a fase de proposta no servizo territorial Zona Norte de Augas de Galicia. CUARTO: Suspensión cautelar dos procedementos de concesión e autorización. Segundo o establecido en el artigo 241.3 RDPH este acordo supón a suspensión cautelar do outorgamento de concesións e autorizacións que poidan afectar ao dominio público hidráulico ou poidan afectar aos traballos que deban realizarse para a súa delimitación. Polo exposto, Iniciar o procedemento de deslinde do dominio público hidráulico no oco resultante da explotación da mina das Pontes no termo municipal das Pontes sendo o perímetro do oco (lonxitude total do tramo a deslindar) de 18.560 m. Proceder á apertura dun período de información pública de 20 días hábiles que se contaran a partir do día seguinte ao da publicación do correspondente anuncio no Boletín Oficial da Provincia da Coruña para que calquera persoa física ou xurídica poida presentar las alegacións que considere pertinentes en relación co deslinde, en aplicación del artigo 242.2 RDPH. Comunicar a presente resolución aos titulares das parcelas e bens afectados polo treito que se deslindará ou as súas zonas de protección, outorgándolles un prazo dun mes dende a súa notificación para que poidan aportar canta información estimen conveniente sobre o treito que se ten que deslindar en función do disposto no dito artigo. O que se comunica aos interesados a través do Boletín Oficial da Provincia da Coruña así como do taboleiro de edictos do Concello das Pontes. A Coruña, 31 de xullo de 2015 O xefe da Zona Norte Ramon Roberto Anny Orengo Guena